**Donald Robert Sadoway** (født 7. mars 1950 i Toronto) er en canadisk-amerikansk forsker og oppfinner. Hans fagområder er elektrokjemi, og hans forskning dreier seg i stor grad om å etablere vitenskapelig grunnlag for teknologier som effektivt utnytter energi og naturressurser på en miljøvennlig måte Han arbeider blant annet med utvikling av høytemperatur- og saltsmeltebatterier. Saltsmeltebatteriet er et lovende alternativ til høytemperaturbatteriet. Det er fortsatt under utvikling, men forventes å kunne gi en enda bedre og sikrere lagringsplass for sol- og vindenergi. Et slikt batteri tar lang tid å utvikle, og må også testes over lang tid.

Sadoway har sin utdannelse fra University of Toronto. I 1972 fikk han graden Bachelor of Applied Science (B.A.Sc.), i 1973 Master of Applied Science (M.A.Sc.) og i 1977 fikk han ph.d.-graden med avhandlingen *Thermodynamic properties of some alkali-metal hexachloroniobates and hexachlorotantalates, and the separa­tion of tantalum from niobium*. Etter dette fikk han et NATO-stipend, reiste til Massachusetts Institute of Technology (MIT) i Cambridge, Mass. og studerte videre der, som postdoktor. Mens han var ved MIT tok han amerikansk statsborgerskap.

I 1978 ble han ansatt som assistant professor (tilsvarer amanuensis/lektor) ved MIT, i 1982 ble han forfremmet til associate professor (førsteamanuensis/-lektor) og i 1992 fikk han et fullt professorat. Siden 1999 har han vært John F. Elliott-professor i materialteknologi ved MIT.

> Høytemperaturbatterier må ha høy driftstemperatur for å fungere og trenger dermed isolasjon. Til gjengjeld lagrer de mye energi i forhold til vekten sin. Dermed kan de samle opp mye energi fra solstråler og vindkast. Etterpå kan de frigjøre denne litt etter litt, når den trengs.
> 
> 
> Fra informasjon om SINTEF-konferanse våren 2018
> 
> 

I 2014 startet han et firma med fokus på metallproduksjon, for blant annet for å lage stål uten karbon. Han har nær tilknytning til NTNU og SINTEF, og ble i 2014 utnevnt til æresdoktor (doctor honoris causa) ved NTNU.

Han var sjefsredaktør for tidsskriftet *Journal of Materials Research* i perioden 1996–2001, og er medlem av redaksjonsrådet i *Journal of Light Metals*.

Publikasjoner
-------------

* Oversikt over Sadoways publikasjoner i litteraturdatabasen Worldcat.

Æresbevisninger (utvalg)
------------------------

* Bose Award for Teaching (1997)
* MacVicar Faculty Fellowship (1995-2005)
* the AT&T Industrial Ecology Faculty Fellowship (1994-95)
* MIT Graduate Student Council Teaching Award (1993, 1988, 1987, 1984 and 1982). (fra MITs info om Elliott-professoratet)
* Innvalgt medlem av Norges tekniske vitenskapsakademi (2001)
* Æresdoktor ved NTNU (2014)

Referanser
----------

1. ↑   ORCID Public Data File 2020, filename in archive 0000-0003-1978-8654.xml, pub.orcid.org, sist oppdatert 4. januar 2017, besøkt 10. januar 2021[Hentet fra Wikidata]
2. ↑   mse.utoronto.ca, besøkt 6. januar 2023[Hentet fra Wikidata]
3. 1 2  «Donald R. Sadoway Resume». *web.mit.edu*. Besøkt 22. februar 2018.
4. ↑  «Batteriguru gjester SINTEF-konferanse - SINTEF». *SINTEF* **(norsk)**. Besøkt 22. februar 2018.
5. 1 2  «Professorens batteri kan bli like stort som en enebolig». *Tu.no* **(norsk)**. Besøkt 22. februar 2018.
6. ↑  «Donald Sadoway interview, verbatim». *authors.library.caltech.edu*. Besøkt 20. februar 2018.
7. ↑  «Allen, Sadoway named to chairs». *MIT News*. Besøkt 22. februar 2018.
8. ↑  «Sadoway ny æresdoktor». *Gemini.no*. Besøkt 22. februar 2018.

Eksterne lenker
---------------

* (en) Offisielt nettsted Rediger på Wikidata

* (en) Donald Sadoway – kategori av bilder, video eller lyd på Commons Rediger på Wikidata
* (en) Donald Sadoway på Internet Movie Database Rediger på Wikidata
* (en) Donald Sadoway på Twitter Rediger på Wikidata
* (en) Intervju med Sadoway ved MIT, 2002.
* (en) Sadoways forskningsgruppe
* (en) Donald Sadoways TED-forelesning *Reinventing the battery* i 2012

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** ORCID **·** SUDOC **·** CiNii **·** ResearchGate **·** Google Scholar

 |